ΓΡΑΠΤΗ ΕΡΩΤΗΣΗ E-0260/00

υποβολή: Erik Meijer (GUE/NGL) προς την Επιτροπή

(7 Φεβρουαρίου 2000)

Θέμα: Καταστολή της χρήσεως οινοπνευματωδών ποτών από τους κυβερνήτες αεροσκαφών της πολιτικής αεροπορίας

1. Γνωρίζει η Επιτροπή το συμβάν που έλαβε χώρα στον αερολιμένα Schiphol (Ολλανδία) στις 15.01.2000 όταν κυβερνήτης αεροσκάφους της εταιρείας Royal Air Maroc ο οποίος επρόκειτο να πετάξει με προορισμό την Ταγκέρη μεταφέροντας 125 επιβάτες πεβλήθη την τελευταία στιγμή σε έλεγχο για κατανάλωση οινοπνευματωδών ποτών. Διαπιστώθηκε ότι η περιεκτικότητα οινοπνεύματος στο αίμα του ανερχόταν σε 2,2 ανά χιλιοστό, όταν τα 0,2 χιλ. (λιγότερο από ένα ποτήρι) επισύρουν επιβολή προστίμου και προσωρινή απαγόρευση διακυβέρνησης αεροσκάφους, τα δε 0,6 συνεπάγονται αφαίρεση της άδειας διακυβέρνησης αεροσκάφους;

2. Έχει επίσηςπόψη της η Επιτροπή τα άρθρα με τον τίτλο Κυβερνήτες αεροσκαφών πρέπει να ελέγχονται τακτικά για χρήση οινοπνευματωδών ποτών και Αδικαιολόγητη παράλειψη αφαιρέσεως διπλώματος από μεθυσμένο κυβερνήτη αεροσκάφους που δημοσιεύθηκαν στις 17.01.2000 στις Ολλανδικές εφημερίδες De Volkskrant και Trouw αντίστοιχα;

3. Μπορεί να αναφέρει η Επιτροπή τη συχνότητα τέτοιων περιστατικών κατά την τελευταία πενταετία σε αεροπλάνα τα οποία ευρίσκονταν, εκείνη τη στιγμή, σε αεροδρόμια εντός των κρατών μελών της Ευρωπαϊκής Ένωσης;

4. Συμμερίζεται η Επιτροπή την άποψή μου ότι είναι ανεπίτρεπτο να προκαλούνται ακόμα τέτοια συμβάντα στους Ευρωπαϊκούς αερολιμένες;

5. Μπορεί να αναφέρει η Επιτροπή εάν αυτή τη στιγμήφίστανται εντός της Ευρωπαϊκής Ένωσης επαρκείς κανόνες για τον έλεγχο της χρήσης οινοπνευματωδών ποτών εκ μέρους του ιπταμένου προσωπικού και με ποιον τρόπο λειτουργεί η εφαρμογή των κανόνων αυτών αποτελεσματικά;

6. Τι πρέπει, κατά τη γνώμη της Επιτροπής, να γίνει ακόμα προκειμένου να πραγματοποιηθούν τα εξής:

α) να διεξάγεται κατ' αρχήν έλεγχος στο ιπτάμενο προσωπικό σε κάθε αεροδρόμιο"

β) να διεξάγονται οι έλεγχοι αυτοί τακτικώς και δειγματοληπτικώς"

γ) να διεξάγονται οι έλεγχοι αυτοί βάσει διεθνώς καθορισμένων κριτηρίων.

Απάντηση της κας de Palacio εξ ονόματος της Επιτροπής

(4 Απριλίου 2000)

Η Επιτροπή έλαβε γνώση του περιστατικού που συνέβη στον αερολιμένα του Schiphol τον Ιανουάριο του 2000 αλλά δεν μπορεί να γνωρίζει βέβαια όλα τα δημοσιεύματα σχετικά με τους ελέγχους κατανάλωσης οινοπνευματωδών από τους κυβερνήτες αεροσκαφών.

Σήμερα δενπάρχει κοινοτική νομοθεσία για τον έλεγχο κατανάλωσης οινοπνευματωδών από τους κυβερνήτες αεροσκαφών. Τα επιτρεπόμενα όρια αλκολαιμίας ποικίλλουν ανάλογα με το κράτος μέλος. Δενπάρχει επίσης κοινοτική νομοθεσία για τις συνέπειες σε περίπτωσηπέρβασης των ορίων αυτών. Όσον αφορά τους ελέγχους των ποσοστών αλκολαιμίας στους κυβερνήτες, και σύμφωνα με τα διαθέσιμα στοιχεία, κανένα εθνικό μέτρο δεν επιβάλλει συστηματικούς ή στατιστικούς ελέγχους.

Συνεπώς, η Επιτροπή δεν είναι σε θέση να δώσει διευκρινίσεις για τη συχνότητα των περιστατικών αυτού του τύπου.

Η Επιτροπή, όπως ακριβώς και το Αξιότιμο Μέλος του Ευρωπαϊκού Κοινοβουλίου, πιστεύει ότι τα περιστατικά αυτά είναι απαράδεκτα διότι θίγουν άμεσα την ασφάλεια των αεροπορικών μεταφορών.

Για το λόγο αυτό, η Επιτροπή εξέδωσε στις 24 Μαρτίου 2000 πρόταση κανονισμού, ο οποίος καλύπτει, μεταξύ άλλων, το θέμα αυτό. Πρόκειται για κοινούς κανόνες σχετικά με την έκδοση των πιστοποιητικών του αερομεταφορέα και για κανόνες που διέπουν την εμπορική μεταφορά αεροπορικώς. Η πρόταση ορίζει τις ευθύνες του πληρώματος κυβερνήτες και άλλα μέλη του πληρώματος και καθορίζει κανόνες, και συγκεκριμένα την αποχή από την κατανάλωση οινοπνευαμτωδών τουλάχιστον οκτώ ώρες πριν την ανάληψη καθήκοντος για την πτήση, και την απαγόρευση έναρξης της πτήσης εάν το ποσοστό αλκολαιμίας είναι ανώτερο του 0,2 τοις χιλίοις. Ο αερομεταφορέας θα έχει πλήρη ευθύνη για την ορθή εφαρμογή των απαιτήσεων αυτών και θαπόκειται σε ελέγχους των εθνικών αρχών.